SSKA Moskva (futbol klubi)
Professional futbol klubi SSKA Moskva (ruscha: Профессиональный футбольный клуб – ЦСКА, „Centralnyy sportivnyy klub armii“ tarixiy nomidan olingan), odatda Rossiyadan tashqarida SSKA Moskva yoki CSKA Moskva deb ataladi yoki oddiygina SSKA — Rossiya professional futbol klubi. Klub Moskvada joylashgan boʻlib, oʻz uy uchrashuvlarini 30 000 sigʻimga moʻljallangan VEB Arenada oʻtkazadi. Klubning asosi libosida qizil va koʻk ranglarda oʻynaydi, turli xil tekis va chiziqli naqshlar jamoa libosida ishlatilgan. 1911-yilda tashkil etilgan SSKA Rossiyadagi eng qadimgi futbol klublaridan biri boʻlib, Ikkinchi Jahon Urushidan keyin, eng muvaffaqiyatli davrini olti mavsumida beshta sovrin bilan yakunladi. Jamoa 7 marta SSSR Oliy Ligasi chempionligini va 5 marta Sovet Kubogini qoʻlga kiritdi, shu jumladan 1991-yilgi soʻnggi SSSR musoboqalaridagi mavsumda asosiy ikki sovrinni qoʻlga kiritib mavsumni „oltin dubl“| bilan yakunladi. Klub, shuningdek, 6 marta Rossiya Premyer-ligasida gʻolib chiqqan va 8 marta Rossiya kubogini qoʻlga kiritgan. SSKA Moskva 2005-yilda Lissabonda finalda Sporting CP jamoasini magʻlub etib, Yevropa kubogi musobaqalaridan biri — UEFA kubogini qoʻlga kiritgan Rossiyadagi birinchi klub boʻldi. SSKA kommunistik davrda Sovet Armiyasining rasmiy jamoasi edi. Sovet Ittifoqi parchalanganidan soʻng klub xususiy mulkka aylandi. 2012-yilda Mudofaa vazirligi oʻzining barcha aktsiyalarini (24,94 %) Bluecastle Enterprises Ltdga sotdi, konglomerat oʻshandan beri klubning 100 % ga egalik qiladi. 2019-yil 13-dekabrda VEB davlat rivojlanish korporatsiyasi RF oldingi egalari tomonidan VEB Arenani moliyalashtirish uchun garov sifatida foydalanilgan klub aktsiyalarining 75 % dan ortigʻini nazorat qilishlarini eʼlon qildi. Rossiyalik tadbirkor Roman Abramovichning Sibneft korporatsiyasi 2004-yildan 2006-yilgacha klubning asosiy homiysi boʻlgan. 2022-yilda Rossiyaning Ukrainaga bostirib kirishidan keyin Yevropa klublari assotsiatsiyasi jamoani barcha Rossiya klublari va milliy terma jamoalari bilan birga Yevropa musobaqalarida ishtirok etishdan toʻxtatdi. Gʻarb sanktsiyalari tufayli VEB Davlat investitsiya banki jamoani Trinfiko Investments kompaniyasiga sotdi.